Hristosun türküsü

Hristosun türküsü

 Hristozu da satannar

 Onun kendi adamnaa. 

 Onun kendi adamnaa,

 Saldatlarlan barabar. 

 Saldatlarlan barabar,

 Sincirlärlän baaladılar.

 Hepsi birdän baardılar:

 Alın bunu bıradan.

 Kruçaya da gerdilär,

 Şamarlarlan düydülär.

 Şamarlarlan düydülär,

 Üzünä tükürdülär.

 Üzünä tükürdülär.

 Sirkeylän suladılar.

 Çallı feneţ ördülär,

 Başına giidirdilär.

 Çallıcıklar dürtärdi,

 Mirulu kannar akardı.

 Mirulu kannar akardı,

 Mariya mamusu aalardı.

 Türkücü – Kristova O. (k. Avdarma) 

Kategoriya:Gagauz halk türküleri
Kategoriya:Din
Kategoriya:Gagauz literaturası